જે બોફોર્સ તોપોના કારણે ભૂતપૂર્વ વડાપ્રધાન રાજીવ ગાંધીને પોતાની ખુરશી છોડવી પડી હતી તે તોપાના વખાણ કેન્દ્રીય રક્ષાપ્રધાન મનોહર પર્રિકરે કર્યા. નોંધનીય છે કે રાષ્ટ્રપતિ પ્રણવ મુખર્જીએ હાલમાં બોફોર્સ કાંડને "મિડિયા ટ્રાયલ" કહ્યું હતું. ત્યારે એક ખાનગી છાપા દ્વારા આ અંગે સવાલ પૂછતા પર્રિકરે કહ્યું કે રાષ્ટ્રપતિના ભાષણ અંગે હું કોઇ ટિપ્પણી કરવા નથી માંગતો પણ હા જો તમે મને બોફોર્સ તોપોની ગુણવત્તા વિષે પૂછતા હોવ તો મારા મતે તે સારી છે.